Liviya janubiy qismidagi to‘qnashuv oqibatida 60 kishi halok bo‘ldi

Liviyada 18-may, payshanba kuni mamlakat janubidagi aviabazaga uyushtirilgan hujum oqibatida yuz bergan qurolli to‘qnashuv oqibatida 60 kishi halok bo‘ldi. Bu haqda Reuters agentligi xabar bermoqda, deb yozadi “TASS”.

Tibbiy va harbiy manbalarning ma’lum qilishicha, Birak shahri shifoxonasiga (Tripolidan 500 kilometr masofada) halok bo‘lganlarning 60 nafar jasadi yetkazildi. Liviya milliy armiyasi 12-brigadasi vakilining so‘zlariga qaraganda, hujum 86 kishining halokatiga olib kelgan bo‘lishi mumkin.
Avvalroq aviabazaga hujum oqibatida Liviya milliy armiyasining 50 nafar harbiy xizmatchisi halok bo‘lganligi ma’lum qilingan edi.